Source: https://epitesijog.hu/fogalmak/v/1833-vilagrksegi-helyszin-a-vilagrksegrl-szolo-2011-evi-lxxvii-trveny-fogalmai
Timestamp: 2018-06-23 12:06:48
Document Index: 19451533

Matched Legal Cases: ['§ 1', '§ 2', '§ 3', '§ 4', '§ 5', '§ 6', '§ 7', '§ 8', '§ 9']

Építési jog | Világörökségi helyszín. A világörökségről szóló 2011. évi LXXVII. törvény fogalmai
FŐOLDAL Fogalmak Világörökségi helyszín. A világörökségről szóló 2011. évi LXXVII. törvény fogalmai
Világörökségi helyszín. A világörökségről szóló 2011. évi LXXVII. törvény fogalmai
Utolsó frissítés: 2015. december 13. vasárnap, 14:24
Közzétéve: 2015. december 13. vasárnap, 14:24
A világörökségről szóló 2011. évi LXXVII. törvény hatálya
A világörökségről szóló 2011. évi LXXVII. törvény hatálya kiterjed:
A törvény felhatalmazása alapján a részletszabályokat megállapítja:
- a világörökségi kezelési tervről, a világörökségi komplex hatásvizsgálati dokumentációról és a világörökségi várományos helyszínekről szóló 315/2011. (XII. 27.) Korm. rendelet
- a világörökségi területen működő egyes vendéglátó üzletek nyitva tartásának engedélyezésével összefüggő szakhatósági közreműködés szabályairól szóló 47/2013. (VIII. 21.) BM rendelet
- a világörökségi gondnokságról szóló 32/2012. (V. 8.) NEFMI rendelet
A világörökségről szóló 2011. évi LXXVII. törvény által alkalmazott fogalmak
Kiemelkedő egyetemes érték: a világörökségi helyszín által megtestesített - az Egyesült Nemzetek Oktatási, Tudományos és Kulturális Szervezete (United Nations Educational, Scientific and Cultural Organization, a továbbiakban: UNESCO) Világörökség Bizottsága által ekként elfogadott - érték, amely kivételessége és páratlansága miatt nemzetközi szempontból is kiemelkedő és egyedi kulturális örökségi, illetve természeti jelentőséggel bír, ennélfogva folyamatos megőrzése és védelme az egész emberiség, a jelen és jövő generációi számára kiemelkedő fontosságú [2011. évi LXXVII. tv. 2. § 1. pont].
Világörökségi helyszín: az UNESCO Világörökség Bizottsága határozata alapján a Világörökség Jegyzékbe felvett, világörökségi címmel rendelkező - a 2011. évi LXXVII. törvény 1. mellékletében meghatározott - helyszín, amelyet a kulturális örökség, illetve a természet védelméről szóló jogszabályok alapján nyilvánítottak védetté, és ekként kulturális örökségi védelmet élvező terület, illetve védett természeti terület [2011. évi LXXVII. tv. 2. § 2. pont].
Világörökségi helyszín védőövezete: a világörökségi helyszín környezete, amely az UNESCO Világörökség Bizottságának határozata alapján a világörökségi helyszín kiemelkedő egyetemes értékeinek sértetlenségét, illetve hitelességének védelmét biztosítja, és amelyet a kulturális örökség, illetve a természet védelméről szóló jogszabályok alapján nyilvánítottak védetté vagy jelölték ki, és ekként kulturális örökségi védelmet élvező terület, védett természeti terület, illetve a védett természeti terület védőövezete [2011. évi LXXVII. tv. 2. § 3. pont].
Világörökség Jegyzék: az UNESCO Világörökség Bizottsága által az Egyesült Nemzetek Oktatási, Tudományos és Kulturális Szervezete 1972. november 16-án kelt, az 1985. évi 21. törvényerejű rendelettel kihirdetett, a világ kulturális és természeti örökségének védelméről szóló egyezmény (Világörökség Egyezmény) 11. cikk (2) bekezdése alapján létrehozott és vezetett lista [2011. évi LXXVII. tv. 2. § 4. pont].
Világörökségi terület: a világörökségi helyszín és annak védőövezete [2011. évi LXXVII. tv. 2. § 5. pont].
Világörökségi várományos helyszín (a továbbiakban: várományos helyszín): a kiemelkedő kulturális örökségi, illetve természeti értékei (a továbbiakban: kiemelkedő érték) révén, az Egyezmény 1. és 2. cikkében meghatározott kritériumok szerint az UNESCO Világörökség Központhoz (a továbbiakban: Központ) bejelentett, a Világörökségi Várományos Helyszínek Jegyzékében szereplő helyszín, amelyet a kulturális örökség, illetve a természet védelméről szóló jogszabályok alapján nyilvánítottak védetté, és ekként kulturális örökségi védelmet élvező terület, illetve védett természeti terület [2011. évi LXXVII. tv. 2. § 6. pont].
Világörökségi vagy világörökségi várományos területté csak a korábban hozott miniszteri döntéssel, határozattal vagy a kulturális örökség védelméről szóló 2001. évi LXIV. törvény alapján védetté nyilvánított és ekként kulturális örökségi védelmet élvező terület, vagy a természet védelméről szóló 1996. évi LIII. törvény alapján védett, védetté nyilvánított vagy kijelölt országos jelentőségű védett természeti terület, vagy országos jelentőségű védett természeti terület védőövezete nyilvánítható. A világörökségi vagy a világörökségi várományos területté nyilvánítás a már fennálló védettségen túl – a 2011. évi LXXVII. törvényben foglalt kivételekkel - további oltalmat nem keletkeztet [2011. évi LXXVII. tv. 1. § (2) bek.].
Világörökségi Várományos Helyszínek Jegyzéke: a kiemelkedő kulturális örökségi vagy természeti értékei alapján a Világörökség Jegyzékbe való felterjesztésre kiválasztott helyszíneknek, azok indokolt esetben javasolt védőövezeteinek és azok lehatárolásainak a kulturális örökség védelméért felelős miniszter rendeletében kihirdetett jegyzéke [2011. évi LXXVII. tv. 2. § 7. pont].
A Világörökségi Várományos Helyszínek Jegyzékét a 27/2015. (VI. 2.) MvM rendeletben találhatjuk meg.
Várományos helyszín javasolt védőövezete: a várományos helyszín indokolt esetben kijelölt olyan környezete,
b) amelyet a kulturális örökség, illetve a természet védelméről szóló jogszabályok alapján nyilvánítottak védetté, illetve jelöltek ki, és ekként kulturális örökségi védelmet élvező terület, országos jelentőségű védett természeti terület vagy annak védőövezete [2011. évi LXXVII. tv. 2. § 8. pont].
Várományos terület: a világörökségi várományos helyszín és annak javasolt védőövezete [2011. évi LXXVII. tv. 2. § 9. pont].
A Világörökség Egyezményhez kapcsolódó információkat itt is megismerhet: http://www.vilagorokseg.hu/
A világörökségi helyszínek kezelési elvei és a kultúráért felelős miniszter új hatásköre »